CELEX: 62003CJ0201
Language: da
Date: 2004-03-30
Title: Domstolens Dom (Femte Afdeling) af 30. marts 2004. # Kommissionen for De Europæiske Fællesskaber mod Kongeriget Sverige. # Traktatbrud - bortskaffelse af olieaffald - manglende gennemførelse af direktiv 75/439/EØF. # Sag C-201/03.

Sag C-201/03 Kommissionen for De Europæiske FællesskabermodKongeriget Sverige
            «Traktatbrud  –  bortskaffelse af olieaffald  –  manglende gennemførelse af direktiv 75/439/EØF»
            
               
                  Domstolens dom (Femte Afdeling) af 30. marts 2004
                     
               
               
            
                   
               
               
            
            Sammendrag af dom
         
         
                  
                  Medlemsstater  –  forpligtelser  –  gennemførelse af direktiver  –  traktatbrud  –  begrundelse med henvisning til den nationale retsorden  –  ulovlig (Art. 226 EF)
      

      
      
      
      
      
      
      
      
      
      
      
      
      
      
      
            
            DOMSTOLENS DOM (Femte Afdeling)30. marts 2004(1)
         
         
               »Traktatbrud  –  bortskaffelse af olieaffald  –  manglende gennemførelse af direktiv 75/439/EØF«
               
             I sag C-201/03,
            
            
            Kommissionen for De Europæiske Fællesskaber ved L. Ström og M. Konstantinidis, som befuldmægtigede, og med valgt adresse i Luxembourg, 
            
            
            sagsøger,
            
            mod
            Kongeriget Sverige ved A. Kruse, som befuldmægtiget,
            
            sagsøgt,
            
             angående en påstand om, at det fastslås, at Kongeriget Sverige har tilsidesat sine forpligtelser i henhold til artikel 3,
            stk. 1, i Rådets direktiv 75/439/EØF af 16. juni 1975 om bortskaffelse af olieaffald (EFT L 194, s. 31), som ændret ved Rådets
            direktiv 87/101/EØF af 22. december 1986 (EFT 1987 L 42, s. 43), idet det har undladt at træffe de nødvendige foranstaltninger
            for at prioritere behandling af olieaffald ved regenerering, når dette er muligt ud fra tekniske, økonomiske og organisatoriske
            hensyn,
             har
            
            DOMSTOLEN (Femte Afdeling),
            
             sammensat af afdelingsformanden, C. Gulmann, og dommerne S. von Bahr og R. Silva de Lapuerta (refererende dommer), 
            
             generaladvokat: C. Stix-Hackljustitssekretær: R. Grass,
            
            
            
            
            og idet Domstolen efter at have hørt generaladvokaten har besluttet, at sagen skal pådømmes uden forslag til afgørelse,
         afsagt følgende
         
         
         Dom
         1
            
          Ved stævning indleveret til Domstolens Justitskontor den 13. maj 2003 har Kommissionen for De Europæiske Fællesskaber i medfør
         af artikel 226 EF anlagt sag med påstand om, at det fastslås, at Kongeriget Sverige har tilsidesat sine forpligtelser i henhold
         til artikel 3, stk. 1, i Rådets direktiv 75/439/EØF af 16. juni 1975 om bortskaffelse af olieaffald (EFT L 194, s. 23), som
         ændret ved Rådets direktiv 87/101/EØF af 22. december 1986 (EFT 1987 L 42, s. 43), idet det har undladt at træffe de nødvendige
         foranstaltninger for at prioritere behandling af olieaffald ved regenerering, når dette er muligt ud fra tekniske, økonomiske
         og organisatoriske hensyn.
         
         
         
         2
            
          I henhold til artikel 2 i direktiv 87/101 skulle medlemsstaterne træffe de nødvendige foranstaltninger for at efterkomme dette
         direktiv med virkning fra den 1. januar 1990. 
         
         
         
         3
            
          Da artikel 3, stk. 1, i direktiv 75/439 ikke var blevet gennemført i svensk ret inden for den fastsatte frist, indledte Kommissionen
         en traktatbrudsprocedure mod Kongeriget Sverige. Efter at have opfordret Kongeriget Sverige til at fremsætte sine bemærkninger,
         fremsatte Kommissionen den 21. marts 2002 en begrundet udtalelse, hvori den opfordrede medlemsstaten til at træffe de nødvendige
         foranstaltninger for at efterkomme direktivet inden for en frist på to måneder fra meddelelsen af udtalelsen. Da de oplysninger,
         som de svenske myndigheder fremsendte, viste, at gennemførelsen af den pågældende bestemmelse endnu ikke var sket, besluttede
         Kommissionen at anlægge nærværende sag. 
         
         
         
         4
            
          Den svenske regering har uden at bestride den manglende gennemførelse gjort gældende, at dette skyldes de kompetente myndigheders
         overvejelser vedrørende det system, der skal indføres, for at olieaffald så vidt muligt behandles ved regenerering 
         
         
         
         5
            
          Det er tilstrækkeligt at bemærke, at ifølge fast retspraksis kan en medlemsstat ikke påberåbe sig bestemmelser, fremgangsmåder
         eller forhold i sin nationale retsorden til støtte for, at et direktiv ikke er blevet gennemført inden for den fastsatte frist
         (jf. dom af 8.3.2001, sag C-276/98, Kommissionen mod Portugal, Sml. I, s. 1699, præmis 20, og af 7.11.2002, sag C-352/01,
         Kommissionen mod Spanien, Sml. I, s. 10263, præmis 8).
         
         
         
         6
            
          Under disse omstændigheder bør der gives Kommissionen medhold i dens påstand. 
         
         
         
         7
            
          Det skal herefter fastslås, at Kongeriget Sverige har tilsidesat sine forpligtelser i henhold til artikel 3, stk. 1, i direktiv
         75/439, idet det ikke har truffet de nødvendige foranstaltninger for at prioritere behandling af olieaffald ved regenerering,
         når dette er muligt ud fra tekniske, økonomiske og organisatoriske hensyn.
         
         
         Sagens omkostninger
         8
            
          I henhold til procesreglementets artikel 69, stk. 2, pålægges det den tabende part at betale sagens omkostninger, hvis der
         er nedlagt påstand herom. Da Kommissionen har nedlagt påstand om, at Kongeriget Sverige tilpligtes at betale sagens omkostninger
         og Kongeriget Sverige har tabt sagen, bør det pålægges Kongeriget Sverige at betale sagens omkostninger.
         
         
         På grundlag af disse præmisser
         
         
         
            
            DOMSTOLEN (Femte Afdeling)
         
         
         
         
            
            
            
               1)
                  Kongeriget Sverige har tilsidesat sine forpligtelser i henhold til artikel 3, stk. 1, i Rådets direktiv 75/439/EØF af 16.
                     juni 1975 om bortskaffelse af olieaffald, som ændret ved Rådets direktiv 87/101/EØF af 22. december 1986, idet det ikke har
                     truffet de nødvendige foranstaltninger for at prioritere behandling af olieaffald ved regenerering, når dette er muligt ud
                     fra tekniske, økonomiske og organisatoriske hensyn.
                  
               
            
            
            
            
               2)
                  Kongeriget Sverige betaler sagens omkostninger.
               
            
            
                  Gulmann
               
               
                  von Bahr
               
               
                  Silva de Lapuerta
               
            
                  
               
               
                  
               
               
                  
               
            
                  
               
               
                  
               
               
                  
               
            
                  
               
               
                  
               
               
                  
               
            
                  
               
               
                  
               
               
                  
               
            
            
            
            
            
            
            
            
         
         
          Afsagt i offentligt retsmøde i Luxembourg den 30. marts 2004.
         
         
         
         
                  R. Grass
               
               
                  C. Gulmann
               
            
         
         
         
                  Justitssekretær
               
               
                  Formand for Femte Afdeling
               
            
      
      
          1 –
            
            Processprog: svensk.